hotchpotch/miracl-hf-unified huggingface dataset:
अमलीढोढा
अमलीढोढा (Amlidhodha) भारत के छत्तीसगढ़ राज्य के रायगढ़ ज़िले की तमनार तहसील में स्थित एक गाँव है।अमलीढोढा में प्रामुख तीन भाषाए बोली जाती है, हिन्दी, ओडिया, छत्तीसगढ़ी। यहाँ मुख्यतः छत्तीसगढ़ी भाषा बोली जाती है, और स्कूल में और कभी कभी कार्यक्रम में हिन्दी भाषाए बोली जाती है, यहाँ के 35% लोग ओडिया बोलते हैं।
भारतीय साधारण बीमा निगम
भारतीय साधारण बीमा निगम (General Insurance Corporation of India) भारत के घरेलू पुनर्बीमा बाजार की एकमात्र कम्पनी है। यह पुनर्बीमा व्यवसाय के क्षेत्र में तीन दशक से अधिक समय से सक्रिय है। इसका पंजीकृत कार्यालय और मुख्यालय मुंबई में है।
भारत में पूरे साधारण बीमा व्यवसाय को, साधारण बीमा व्यवसाय (राष्ट्रीयकरण) अधिनियम 1972(जिब्ना) के अधीन राष्ट्रीयकृत किया गया था। भारत सरकार ने राष्ट्रीयकरण के द्वारा साधारण बीमा व्यवसाय के लिए 55 भारतीय बीमा कम्पनियों के शेयर और 52 बीमाकर्ताओं की अन्डरटेकिंग प्राप्त की।
जैसे ही सा. बी. नि. का गठन हुआ भारत सरकार ने साधारण बीमा कंपनियों के सभी शेयर सा. बी. नि. को स्थानांतरित कर दिए। सभी भारतीय बीमा कंपनियों को एकीकृत करके चार कंपनियाँ गठित की गई जो कि सा. बी. नि. की अनुषंगी कंपनियां थी।
(1) नेशनल इन्शोरेंस कंपनी लिमिटेड
(2) दि न्यू इंण्डिया एश्योरेंस कंपनी लिमिटेड
(3) दि ओरिएण्टल इन्शोरेंस कंपनी लिमिटेड एवं
(4) युनाइटेड इंडिया इन्शोरेंस कंपनी लिमिटेड।
भारतीय साधारण बीमा निगम (सा. बी. नि.) का गठन जिब्ना के खण्ड 9 (1) के तहत किया गया था। 22 नवम्बर 1972 को कंपनी अधिनियम 1958 के तहत शेयर के आधार पर प्राइवेट लिमिटेड कंपनी के रूप में उसकी स्थापना हुई। सा. बी. नि. साधारण बीमा व्यवसाय एवं प्रबंधन करने हेतु की गई थी।
19 अप्रैल 2000 को, जब बीमा विनियामक एवं विकास प्राधिकरण अधिनियम 1999 (आई. आर. डी. ए.) प्रभावी हुआ, इस अधिनियम के द्वारा जिब्ना (संशोधन) अधिनियम और बीमा अधिनियम 1938 लाया गया। जिब्ना के एक संशोधन ने सा. बी. नि. एवं उसकी अन्य सहायक कंपनियों को भारत में सामान्य बीमा करने का एकाधिकार समाप्त कर दिया।
नवम्बर 2000 में सा. बी. नि. को भारतीय पुनर्बीमाकर्ता पुनर्निर्धारित किया गया और एक प्रबंधकीय आदेश द्वारा कंपनियों पर सा. बी. नि. का पर्यवेक्षीय रोल समाप्त हो गया।
भारतीय बीमा व्यवसाय (राष्ट्रीयकरण) (संशोधन) अधिनियम 2002 (2002 का 40) जो कि 21 मार्च 2003 को प्रभावी हुआ, के द्वारा सा. बी. नि. का कंपनियों पर से स्वामित्व समाप्त हो गया। उनका स्वामित्व अब भारत सरकार के पास है
स्वदेशी पुनर्बीमा बाजार में एकल बीमाकर्ता के रूप में सा. बी. नि. भारतीय बाजार में सीधे कार्यरत सामान्य बीमा कंपनियों को पुनर्बीमा प्रदान करती  है। सा. बी. नि. प्रत्येक पालिसीं पर कुछ सीमाओं के तहत 20% साविधिक अर्पण प्राप्त करती है। यह कई स्वदेशी कंपनियों के ट्रीटी कार्यक्रम एवं  फैकलटेटिव प्लेसमेंट में प्रमुख भूमिका अदा करती है। स्वदेशी व्यवसाय के लिए सा. बी. नि. की क्षमता का विवरण निम्न तालिका में दिया गया है। सा. बी. नि. एफ्रो एशियन क्षेत्र में एक प्रभावशाली पुनर्बीमाकर्ता भागीदार के रूप में अपना स्थान बनारहा है और सार्क देशों, दक्षिण पूर्व एशिया,  मध्य पूर्व और अफ्रीका की कई बीमा कम्पनियों के पुनर्बीमा कार्यक्रमों में अग्रणी रूप से भाग ले रही है। अपने अर्न्तराष्ट्रीय ग्राहकों को सरल उपलब्धता,  प्रभावी सेवा और टेलर मेड पुनर्बीमा संरक्षण प्रदान करने के लिए सा. बी. नि. ने लंदन और मास्को में संपर्क/प्रतिनिधि कार्यालय खोले हैं।  सा. बी. नि. व्यवसाय के वरीयता क्रम केआधार पर अंतरष्ट्रियि बाजार द्वारा उत्पन्न जोखिमों पर ट्रीटी तथा फैकलटेटिव व्यवसाय हेतु निम्नलिखित  क्षमता उपलब्ध करा रही है।
सा. बी. नि. को रेटिंग एजेन्सी ए. एम्. बेस्ट द्वारा ए- (उत्कृश्ट्/एक्सिलेन्ट) श्रेणि में रखा गया है।
बेसल द्वितीय
बेसल द्वितीय (Basel II) बेसल समझौतों में द्वितीय समझौता है। बेसल समिति बैंकिंग नियमों एवं नियंत्रणों से सम्बन्धित सुझाव (recommendations) देती है। बेसल द्वितीय सर्वप्रथम जून २००४ को प्रकाशित हुआ था। इसका उद्देश्य एक ऐसा अन्तरराष्ट्रीय मानक निर्मित करना था जिसका बैंकों के नियंत्रणकर्ता (रेगुलेटर) वित्तीय संस्थाओं में आने वाले जोखिमों से सुरक्षा के विरुद्ध उपयोग कर सकें।
दिल्ली-मुल्तान राजमार्ग
दिल्ली-मुल्तान राजमार्ग भारत की राजधानी दिल्ली को पाकिस्तान के पंजाब प्रांत में स्थित मुल्तान शहर से जोड़ने वाला एक राजमार्ग है। इसका निर्माण दिल्ली सल्तनत के सम्राट शेर शाह सूरी (1486-1545) ने मुल्तान, दिल्ली और उनके बीच के क्षेत्रों में व्यापर और यातायात बेहतर करने के लिए करवाया था। हर चंद मील पर चौकियाँ स्थित थीं जहां घोड़े तैयार रहते थे, जिन्हें एक स्थान से दूसरे स्थान तक सन्देश और डाक जल्दी पहुंचवाने के लिए प्रयोग किया जाता था। इस व्यवस्था से दिल्ली राज दरबार से आदेश और सन्देश मुल्तान तक कुछ दिनों में ही पहुँच जाया करते थे।
पाकिस्तान में इस सड़क का अभी भी यही नाम है, लेकिन भारत में यह नाम कम प्रयोग होता है। पाकिस्तानी तरफ़ संगे-मीलों (मील के पत्थरों) पर पंजाब यातायात विभाग यही नाम प्रयोग करता है। पाकिस्तानी पंजाब में दिल्ली-मुल्तान मार्ग पाकपत्तन, आरिफ़वाला, गग्गू, बूरेवाला और विहाड़ी से गुज़रता है।
संगमील
संगमील या मील का पत्थर ऐसे पत्थर या चिह्न को कहा जाता है जो किसी मार्ग या सीमा पर हर मील, किलोमीटर, कोस या अन्य दूरी पर लगा हो। उसपर अक्सर कोई संख्या लिखी होती है जिस से वहाँ पर स्थित किसी वाहन या व्यक्ति को ज्ञात हो सकता है के वह उस मार्ग या सीमा पर कहाँ है और अपनी मंज़िल से कितना दूर है। किसी दुर्घटना की स्थिति में पुलीस या सहायता पहुँचाने के लिए भी इन संगमीलों का होना अति आवश्यक है।
संगमील को अंग्रेज़ी में "माइलस्टोन" (milestone) कहते हैं। संगेमील स्वयं एक संयुक्त शब्द है - संग का अर्थ फ़ारसी में "पत्थर" होता है और मील अंग्रेज़ी का शब्द है, अर्थात संगेमील का अर्थ है "मील वाला पत्थर"। इसकी तुलना संगमरमर शब्द से की जा सकती है, जिसका अर्थ है "मर्मर (मुलायम) वाला पत्थर"। ध्यान रहे के फ़ारसी का "संग" शब्द अवस्ताई भाषा के मूल "असन" शब्द से आया है। क्योंकि संस्कृत ओर फ़ारसी दोनों हिन्द-ईरानी भाषा परिवार की बहने हैं इसलिए ठीक यही सजातीय शब्द संस्कृत में भी "अश्न" रूप में मिलता है ओर ऋग्वेद में प्रयोगित है। इसका अर्थ भी "पत्थर" है।
किसी कार्य या ध्येय की प्राप्ति में "संगमील" शब्द ऐसी सफलताओं के लिए प्रयोग होता है जो व्यक्ति को उस ध्येय की ओर बढ़ाती हैं।
आदिम हिन्द-ईरानी भाषा
आदिम हिन्द-ईरानी भाषा वह लुप्त भाषा थी जो हिन्द-ईरानी भाषा परिवार की सभी भाषाओँ की जननी थी, जिनमें संस्कृत, हिन्दी, कश्मीरी, सिन्धी, पंजाबी, असमिया, अवस्ताई, फ़ारसी, पश्तो, बलोची और कुर्दी भाषाएँ शामिल हैं। यह हिन्द-यूरोपी भाषा परिवार की एक भाषा थी और इस से ही हिन्द-ईरानी भाषा शाखा शुरू हुई। अनुमान किया जाता है के इसे बोलने वाले आदिम-हिन्दी-ईरानी लोग 2500 ईसा-पूर्व के आसपास के दौर में रहते थे।
इस शब्दावली में देखा जा सकता है के कैसे आदिम-हिन्द-यूरोपी भाषा के कुछ शब्द आदिम-हिन्द-ईरानी भाषा में बदले और फिर संस्कृत (हिन्द-आर्य भाषा) और अवस्ताई (ईरानी भाषा) के शब्द बने -
हिमालयी नमक
सेंधा नमक एक प्रकार का खनिज नमक (रॉक साल्ट) है जो पाकिस्तान के पंजाब प्रान्त के झेलम जिले के खेवरा खानों से निकलता है। यह थोड़ी लाली लिये हुए सफेद नमक होता है। भारतीय उपमहाद्वीप में उपवास, व्रत आदि के समय लोग सेंधा नमक में बना हा अल्पाहार या फलाहार ही लेते हैं। सेंधा नमक को 'लाहौरी नमक' भी कहा जाता है, क्योंकि यह पाकिस्तान मे अधिक मात्रा मे मिलता है।
आयुर्वेद की बहुतसी दवाईयों मे सेंधा नमक का उपयोग होता है। सेंधा नमक की सबसे बडी समस्या है कि भारत मे यह काफ़ी कम मात्रा मे होता है। भारत मे ८० प्रतिशत नमक समुद्री है, १५ प्रतिशत जमीनी और केवल पांच प्रतिशत पहाडी यानि कि सेंधा नमक। सेंधा नमक समुद्री नमक से कम नमकीन होता है। साफ़ है कि इसका अधिक उपयोग करना पडता है।
काला नमक और सेंधा नमक दोनो ही खनिज हैं। भारत के हिमाचल प्रदेश में मिलने वाला नमक वस्तुतः सेंधा नमक ही है। भारत में सेंधा नमक राजस्थान के सांभर झील से भी प्राप्त होता है। भारत में यह नमक लघु उद्योगों और हिंदुस्तान साल्ट लिमिटेड के खदानों द्वारा मख्यतः आपूरित होता है।
आपस का मज़ाक
आपस का मज़ाक ऐसे लतीफ़े या व्यंग्य को कहा जाता है जिसका व्यंग्य केवल उन्हीं लोगों को समझ आये जो किसी विशेष समुदाय, पेशे या अन्य गुट से सम्बन्ध रखते हैं। किसी अन्दर के लतीफ़े को समझने के लिए उस सन्दर्भ की आवश्यकता होती है जो उस समुदाय के पास हो। ऐसे चुटकुले इन समुदायों में जोड़ने में काम आते हैं लेकिन इनकी वजह से अन्य लोग अपने आप को इन समुदायों से बहिष्कृत अनुभव कर सकते हैं।
"आपस के मज़ाक" को अंग्रेज़ी में "इन जोक" (in joke) या "इनसाइड जोक" (inside joke) कहते हैं।
ऑल योर बेस आर बिलॉन्ग टू अस
ऑल योर बेस आर बिलॉन्ग टू अस (अंग्रेज़ी: All your base are belong to us या AYBABTU) एक टूटी-फूटी अंग्रेज़ी का सूत्रवाक्य है जो सन् 2000-2002 के समय में तेज़ी से इन्टरनेट पर फैल गया। यह एक "ज़ीरो विंग" (Zero Wing, अर्थ: शून्य पंख) नाम के जापानी विडीयो खेल में जापानी से अंग्रेज़ी अनुवाद में ग़लतियों की वजह से बन गया था। इसका सही अनुवाद "ऑल योर बेसिज़ बिलॉन्ग टू अस" होना चाहिए था, जिसका अर्थ है "तुम्हारे सब डेरों पर हमारा क़ब्ज़ा हो गया है"। पहले तो इस वाक्य का मज़ाक उड़ाया गया लेकिन अब इसे कई समुदायों में "हम तुम पर छा गए हैं" के अर्थ के साथ अन्दर के लतीफ़े की तरह प्रयोग किया जाता है।
ज़ीरो विंग का की शुरुआत में यह वार्तालाप होता है, जिसमें कई अनुवाद की ग़लतियाँ हैं (हिन्दी अनुवाद में तोड़-मोड़ द्वारा यह ग़लतियाँ दर्शाई गयी हैं) -
टार्ज़न चीख़
टार्ज़न चीख़ एक विशेष प्रकार की चढ़ती-उतरती चीख़ है जो टार्ज़न के काल्पनिक पात्र पर आधारित फिल्मों में टार्ज़न किसी विजय या सफलता के बाद चीख़ता है। इसे सब से पहले जॉनी वाइसमलर नाम के अभिनेता ने सन् 1932 में बनी "टार्ज़न द एप मैन" (Tarzan the Ape Man) नामक फ़िल्म में चीख़ा था। उन्होने अपनी तरफ़ से टार्ज़न के पात्र के रचयिता ऍड्गर राइस बरोज़ के चीख़ के वर्णन को प्रदर्शित करने की कोशिश की। इस वर्णन में बरोज़ ने कहा था के यह चीख़ एक "नर कपि की विजय पुकार" है।
यह चीख़ अब एक अन्दर का लतीफ़ा बन चुकी है, जिसका प्रयोग टार्ज़न की कहानी या फ़िल्मों से परिचित लोग कभी-कभी किसी कार्य या मुक़ाबले में सफल होने के बाद मज़ाक़ के रूप में करते हैं।
अंग्रेज़ी में "टार्ज़न चीख़" को "टार्ज़न यॅल" (Tarzan yell) कहते हैं।
श्री नीलकंठेश्वर महादेव, मथुरा
श्री नीलकंठेश्वर महादेव मंदिर भारत के उत्तर प्रदेश राज्य के अंतर्गत मथुरा नगर में मथुरा-वृंदावन मार्ग पर मोक्ष धाम के निकट स्थित है। इस मंदिर का उल्लेख वराह पुराण के अंतर्गत गोकर्ण सरस्वती माहात्म्य शुक्र वृत्तांत, मथुरा पुरागमन मोक्ष प्राप्ति वृत्तांत में है।  कालांतर में यहाँ नागा संतों ने महामृत्युंजय यंत्र के आधार पर मुख्य मंदिर में कसौटी पत्थर से निर्मित विशाल अनुपम अलौकिक शिवलिंग की प्राण प्रतिष्ठा कर लगभग 400 वर्षों तक तप साधना की। लंबे समय तक यह मंदिर सुनसान और विस्मृत रहा। सन् 1850 में लखनऊ निवासी अयोध्या प्रसाद ने नागा संतों द्वारा स्थापित पुराने मूल मंदिर का विस्तार कर परिसर को भव्यता प्रदान की। मुख्य मंदिर के एक ओर महालक्ष्मी, महाकाली और महा सरस्वती के मंदिर हैं तथा दूसरी तरफ गंगा और गरुड के मंदिर है। मुख्य मंदिर के बगल में हनुमान का मंदिर है। मान्यता है कि श्री नीलकंठेश्वर के दर्शन मात्र से श्रद्धालुओं की समस्त मनोकामनाएँ पूर्ण होती हैं।  पुरातात्विक महत्त्व के इस पौराणिक सिद्धपीठ के विभिन्न मंदिर, प्रवेशद्वार, परकोटे आदि समय और प्रकृति के थपेड़ों से अत्यंत जीर्णशीर्ण हालत में हैं। लंबे समय से लोगों की उपेक्षा और अतिक्रमण ने इसे नष्ट-भ्रष्ट कर गिरासू हालत में पहुँचा दिया है।  वर्तमान में इस मंदिर के पुरातन पौराणिक स्वरूप को बचाने के लिए कुछ भक्तजन और संस्कृतिप्रेमी लोगों द्वारा प्रयास किए जा रहे हैं।
मिहान
मिहान अर्थात 'मल्टी-मोडल इंटरनेशनल कार्गो हब एण्ड एयरपोर्ट ऐट नागपुर' (Multi-modal International Cargo Hub and Airport at Nagpur) भारत के नागपुर के हवाई अड्डे को विस्तारित करके विविध सुविधाओं से लैस करने की परियोजना है। वर्तमान समय में यह निवेश की दृष्टि से भारत की सबसे बड़ी आर्थिक विकास से सम्बन्धित परियोजना है। नागपुर के भारत के केन्द्र में है, इसीलिये इस नगर को भारत का कार्गो हब बनाकर इसे देश के विभिन्न भागों से रेल एवं सड़क मार्ग से जोडने का अत्यधिक महत्व है।
इस परियोजना के दो भाग हैं-
रुपर्ट मर्डोक
रुपर्ट मर्डोक (Rupert Murdoch) आस्ट्रेलियाई-अमेरिकी व्यक्ति हैं जो 'संचार सम्राट' (मिडिया मुगल) के रूप में जाने जाते हैं। वे न्यूज कार्पोरेशन के अध्यक्ष व सीईओ हैं।
रयुक्यु द्वीपसमूह
रयुक्यु द्वीपसमूह (जापानी: 琉球諸島, रयुक्यु शोतो), जिन्हें नानसेई द्वीपसमूह (南西諸島, नानसेई शोतो) भी कहा जाता है, पश्चिमी प्रशांत महासागर में स्थित एक द्वीपसमूह है। यह जापान के क्यूशू द्वीप के दक्षिण-पश्चिम में और पूर्वी चीन समुद्र की पूर्वी सीमा पर स्थित हैं। इन द्वीपों का मौसम उपोष्णकटिबंधीय (सबट्रॉपिकल) है, जिसमें सर्दियों में मध्यम ठण्ड और गर्मियों में काफ़ी गरमी पड़ती है। यहाँ बारिश बहुत ज़्यादा होती है और कभी-कभी चक्रवात (साईक्लोन) भी आते हैं।
इन द्वीपों के लोगों की अपनी रयुक्युआई भाषाएँ हैं, जो हर द्वीप पर थोड़ी भिन्न तरीक़े से बोली जाती हैं। लगभग सभी द्वीपवासी इनके अतिरिक्त जापानी भाषा भी बोलते हैं। प्रशासनिक नज़रिए से रयुक्यु द्वीपों के उत्तरी भाग को "सातसुनान द्वीप" बुलाया जाता है और यह क्षेत्र कागोशीमा प्रांत का हिस्सा है, जबकि दक्षिणी द्वीपों को "रयुक्यु शोतो" बुलाया जाता है और यह ओकिनावा प्रांत का हिस्सा हैं। रयुक्यु के लोग अपनी लम्बी आयु के लिए विश्व-भर में मशहूर हैं।
किसी ज़माने में रयुक्यु राजशाही एक स्वतन्त्र देश हुआ करता था। सन् 1372 ई॰ में इसपर दबाव डालकर, चीन के मिंग साम्राज्य ने इनसे कर वसूल करना शुरू कर दिया। सन् 1609 में क्यूशू पर स्थित सातसुमा राज्य (薩摩藩) के नरेश शिमाज़ु तादात्सुने (島津 忠恒) ने 13 युद्ध नौकाओं पर 2,500 सामुराई लेकर रयुक्यु राजशाही पर धावा बोल दिया। रयुक्युआई लोगों के पास कोई सैनिक बल तो था नहीं इसलिए उनके राजा शो नेई (尚寧) ने अपनी प्रजा की जाने बचने के लिए सबको हमलावरों के आगे समर्पण करने का आदेश दे दिया। इसके बाद एक अजीब सा ऐतिहासिक दौर रहा जिसमें रयुक्यु चीनी सम्राट और जापानी शोगन (将軍, अर्थ: तानाशाह) दोनों को कर देने लगा ताकि वे दोनों ही इन्हें चैन से जीने दें। जापान के शासकों को यह पता था लेकिन वे इस व्यवस्था से संतुष्ट थे और सन् 1655 में उन्होंने औपचारिक रूप से रयुक्यु को चीन को भी कर देने की अनुमति दे दी।
समय के साथ-साथ रयुक्यु जापान के प्रभाव में आता गया। सन् 1872 में जापान ने रयुक्यु को एक "हान" (藩, एक ज़मीनदारी रियासत) का दर्जा दे दिया लेकिन उसके नियंत्रण का ज़िम्मा अपने विदेश मंत्रालय को दिया (यानि उसे अभी भी एक विदेशी क्षेत्र के नज़रिए से देखा)। सन् 1874 में रयुक्यु ने चीन को कर देना ख़त्म कर दिया और कर-वसूली की दृष्टि से पूरी तरह जापानी नियंत्रण में आ गया। सन् 1875 में रयुक्यु की ज़िम्मेदारी विदेश मंत्रालय से गृह मंत्रालय को सौंप दी गई। सन् 1879 में जापान की सरकार ने घोषणा कर दी के रयुक्यु अब पूरी तरह जापान का हिस्सा हैं। रयुक्यु के राजा को कोई अड़चन खड़ी करने से रोकने के लिए उन्हें सैंकड़ों मील दूर जापान की राजधानी टोक्यो में बस जाने पर मजबूर कर दिया गया। सन् 1894 में पहला चीन-जापान युद्ध छिड़ गया, जिसमें चीन की हार हुई। सन् 1895 में करी गई शिमोनोसेकी संधि में चीन ने इस बात पर हस्ताक्षर कर दिए के अब रयुक्यु हमेशा के लिए जापान का ही अंग हैं और चीन का उनपर कोई अधिकार नहीं।
रयुक्यु के लोगों की उम्रें अक्सर बहुत लम्बी होती है और प्रतिशत के हिसाब से सौ साल से अधिक जीने वालों का दर रयुक्यु में विश्व के दूसरे भागों से अधिक है। इसपर बहुत से अध्ययन हो चुके हैं जिनसे पता लगा है के इसका कारण उनका आहार, व्यायाम और जीने का लहजा है।
रयुक्यु पर कई वन हैं, जिनकी क़िस्में ताइवान, फ़िलिपीन्ज़, दक्षिणपूर्वी एशिया और पूर्वोत्तर भारत से मिलती-जुलती हैं। समुद्र में मूँगे द्वारा बने गई सुन्दर शैल-भित्तियाँ (रीफ़) फैली हुई हैं।
मिंग राजवंश
मिंग साम्राज्य (चीनी: 明朝) चीन के मिंग राजवंश द्वारा सन् 1368-1644 ई॰ के समय में शासित एक साम्राज्य था। इन्होनें मोंगोलो के युआन राजवंश के ख़ात्मे पर चीन पर अपना राज शुरू कर दिया। हान नस्ल के चीनियों का यह आख़री चीनी राजवंश था। मिंग दौर में चीन को बहुत ही सकारात्मक और सफल सरकार मिली और इस अंतराल में चीन ने आर्थिक, राजनैतिक, सांस्कृतिक और सैन्य क्षेत्रों में बहुत तरक्की करी। कुछ इतिहासकारों का समझना है कि "पूरी मनुष्य जाति के इतिहास में यह व्यवस्थित शासन और सामाजिक संतुलन का एक महान दौर था"।
चीन के राजवंश
चीन में कई ऐतिहासिक राजवंश रहे हैं। कभी-कभी इनके वर्णनों में ऐसा प्रतीत होता है के चीन में एक राजवंश स्वयं ही समाप्त हो गया और नए राजवंश ने आगे बढ़कर शासन की बागडोर संभाल ली। वास्तव में ऐसा नहीं था। कोई भी राजवंश स्वेच्छा से ख़त्म नहीं हुआ। अक्सर ऐसा होता था के नया राजवंश शुरू तो हो जाता था लेकिन वह कुछ अरसे तक कम प्रभाव रखता था और पहले से स्थापित राजवंश से लड़ाइयाँ करता था। ऐसा भी होता था के कोई पराजित राजवंश हारने के बावजूद कुछ इलाक़ों में प्रभुत्व रखता था और चीन का सिंहासन वापस छीनने की कोशिश में जुटा रहता था।
उदहारण के लिए सन् 1644 में मान्चु नस्ल वाले चिंग राजवंश ने बीजिंग पर क़ब्ज़ा जमा लिया और चीन को अपने अधीन कर लिया। लेकिन चिंग राजवंश सन् 1636 में ही शुरू हो चुका था और उस से भी पहले सन् 1616 में एक अन्य नाम ("उत्तरकालीन जिन राजवंश") के नाम से अस्तित्व में आ चुका था। मिंग राजवंश बीजिंग की राजसत्ता से तो 1644 में हाथ धो बैठा, लेकिन उनके वंशज 1662 तक सिंहासन पर अपना अधिकार जतलाते रहे और उसे वापस लेने के प्रयास करते रहे।
यह समय रेखा चीन के राजवंशों के काल दर्शाती है -
उड्डयन का इतिहास
उड्ड्यन का इतिहास (Aviation history) उड्डयन संबंधी यांत्रिक युक्तियों के विकास का इतिहास है। यह पतंगों, ग्लाइडर आदि से शुरू होकर सुपरसॉनिक विमानों एवं अंतरिक्ष यानों तक जाता है।
वैमानिक शास्त्र, संस्कृत पद्य में रचित एक ग्रन्थ है जिसमें विमानों के बारे में जानकारी दी गयी है। इस ग्रन्थ में बताया गया है कि प्राचीन भारतीय ग्रन्थों में वर्णित विमान रॉकेट के समान उड़ने वाले प्रगत वायुगतिकीय यान थे। यही विमान के बाारे में लििखा पहली किताब है
1250 रोजर बैकन यांत्रिक उड़ान के बारे में लिखा
1485-1500 लिओनार्डो डा विंची ने उड़ने वाली मशीन व पैराशूट की डिजाइन की।
1783 - मंटगाल्फियर बंधुओं ने प्रथम हवा से हल्की (lighter-than-air) यान बनाया ([[गुब्बारा)
1895 - भारत में मिले दस्तावेज यह बताते हैं कि भारत ने बहुत बड़ा विमान बनाया तथा उसे मुंबई के चौपाटी के समुद्रतट पर उड़ाया, यह हवाई जहाज 1500 फिट ऊपर उड़ा और फिर निचे गिर गया। जिस भारतीय वैज्ञानिक ने यह करिश्मा किया था उसका नाम था [[शिवकर बापूजी तलपडे]] ।
1903 - ओर्विल राइट और विल्बर राइट (Orville and Wilbur Wright) ने पहला सफल स्वतः अग्रगामी (self-propelled) वायुयान उड़ाया।
1909 - लूई ब्लेरिओट ने मोनोप्लेन द्वारा [[इंगलिश चैनेल]] पार किया।
1918 - अमेरिकी डाक विभाग ने हवाई डाक सेवा आरम्भ की।
1924 - प्रथम बार उडकर विश्व का चक्कर
1933 - बोइंग 247 बना
1947 - ध्वनि से भी तेज विमान 'चक यीगर' (Chuck Yeager)
1958 - अमेरिका का पहला [[कृत्रिम उपग्रह]] इक्सप्लोरर-१ कक्षा में स्थापित of Trustees
1969 - नील आर्मस्ट्रांग और एल्ड्रिन एल्विन [[चन्द्रमा]] पर चलने वाले प्रथम व्यक्ति बने।
1971 - नासा का मैरिनर 9 ने मंगल ग्रह की परिक्रमा की। यह किसी दूसरे ग्रह की पहली परिक्रमा थी।
1971 - बोइंग 747 की पहली वाणिज्यिक उड़ान ([[न्यूयॉर्क]] से [[लंदन]])
1981 - प्रथम अंतरिक्ष शटल की उड़ान [[श्रेणी:उड्डयन]]
संगीत डाउनलोड
संगीत डाउनलोड, इंटरनेट पर उपलब्ध किसी सर्वर जया फिर किसी जालस्थल से किसी व्यक्ति के कंप्यूटर पर किसी संगीतकार्य का अंतरण है। किसी डाउनलोड को "वैध" तब कहा जाता है जब इसे किसी डाउनलोड प्लेटफार्म के माध्यम से किया जाता है, जबकि कोई डाउनलोड "अवैध" तब कहलाता है जब अधिकार धारकों को बिना उचित मूल्य चुकाये उनके नकलाधिकार सुरक्षित (कॉपीराइटेड) काम का डाउनलोड बिना उनकी अनुमति के किया जाता है।
संगीत का अवैध रूप से डाउनलोड, 1999 में सॉफ्टवेयर नैप्स्टर ऑनलाइन के जारी होने के साथ शुरू हुआ था। इस संगणक कार्यक्रम को 17 वर्ष के शॉन फैनिंग ने लिखा था, क्योंकि उनके मित्र इंटरनेट से मुफ्त रैप गाने डाउनलोड करना चाहते थे। दो साल तक चले मुकदमे के बाद यह फैसला आया कि इस प्रकार किसी गाने का नि:शुल्क वितरण अवैध था, साथ ही यह संयुक्त राज्य अमेरिका के कॉपीराइट कानून का उल्लंघन भी था। इस फैसले के बाद इस सॉफ्टवेयर को सन 2001 में हटा दिया गया।
देवयानी तारामंडल
देवयानी या ऐन्ड्रौमेडा एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। देवयानी तारामंडल खगोलीय गोले के उत्तरी भाग में स्थित है। एण्ड्रोमेडा आकाशगंगा भी आकाश में इसी तारामंडल के क्षेत्र में नज़र आती है।
अंग्रेज़ी में देवयानी तारामंडल को "ऐन्ड्रौमेडा कॉन्स्टॅलेशन" (Andromeda constellation) कहा जाता है। पुराने यूनानी मिथ्या-ग्रंथों में "ऐन्ड्रौमेडा" एक राजकुमारी थी जिसे एक जल-दानव का ग्रास बनाने के लिए समुद्र के किनारे एक चट्टान से बांध दिया गया था। काफ़ी भाषाओँ में इसका नाम "ज़ंजीर से बंधी स्त्री" ही है, जैसे की अरबी में "अल-मरात अल-मुसलसलाह" () और लातिनी में "मुलियर कातेनाता" (Mulier Catenata)।
देवयानी तारामंडल में 65 तारे हैं जिन्हें बायर नाम दिए जा चुके हैं। इनमें से 10 के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के कुछ अन्य ख़ास तारे और उनका चमकीलापन (निरपेक्ष कान्तिमान) इस प्रकार हैं -
चाणक्य (फॉण्ट)
चाणक्य एक नॉन-यूनिकोड हिन्दी फॉण्ट है। यह डीटीपी के कार्य हेतु काफी प्रचलित है। इसका उपयोग समाचार-पत्रों तथा पुस्तकों की छपायी में बहुतायत में होता है।
चाणक्य फॉण्ट "Summit Indica" के "इण्डिका" नामक सबसे पहले व सबसे पुराने डीटीपी-डिजाइनिंग पैकेज के हिन्दी संस्करण का अंश है। कई बार सुधार के बाद इसका वर्तमान रूप प्रचलित हुआ है। इसे टाइप करने हेतु समिट का ही एक टाइप मैनेजर प्रयुक्त किया जाता था।
बाद में दैनिक भास्कर समाचार-पत्र ने अपने कार्य हेतु इसके लिये '४सी प्लस' नामक कम्पनी से "४सी लिपिका" नामक मालिकाना औजार बनवाया जो कि पुराने रेमिंगटन लेआउट पर कार्य करता है। बहुत समय तक इसमें टाइप करने हेतु कोई अन्य औजार नहीं था। अब इसमें इन्स्क्रिप्ट लेआउट द्वारा टाइप करने हेतु ई-पण्डित आइऍमई नामक निःशुल्क औजार उपलब्ध है।
समिट इण्डिका द्वारा कुछ समय पूर्व चाणक्य का यूनिकोड संस्करण जारी किया गया है। यह अन्य ३० फॉण्टों के साथ एक विशिष्ट पैकेज में लगभग ₹ ६,००० रुपये कीमत में है।
चाणक्य की सफलता से प्रेरित होकर कई कम्पनियों ने इसकी नकल की। कुछ ने इसकी बनावट और रूप-रंग की नकल की और कैरैक्टर मैप अलग रखा जैसे वॉकमैन-चाणक्य, 4C Gandhi आदि। ४ सी गाँधी दिखने में हूबहू चाणक्य जैसा ही है, बस कैरैक्टर मैप अलग है, कुछ फॉण्टों में कैरैक्टर मैप की भी नकल की गयी। ४सी गाँधी का भी यूनिकोड संस्करण आ चुका है।
चाणक्य फॉण्ट प्रकाशन उद्योग में काफी लोकप्रिय है। इसका कारण है कि यह एक सुन्दर, स्पष्ट तथा वर्णखण्डों (ग्लिफ्स) की दृष्टि से समृद्ध फॉण्ट है। यह टाइप मैनेजर की सहायता से टाइप होता है जो कि शब्‍दों को बनाते हुये सुगठित और कॉम्पैक्ट रूप देता है, शब्‍दों के बीच का रिक्‍त स्‍थान समाप्‍त/समायोजित करता है, संयुक्‍ताक्षरों की लम्बाई के मुताबिक ि‍ जैसी मात्राओं खींच कर लम्बा-छोटा भी करता है। कुल मिलाकर भले ही इसकी प्रक्रिया जटिल हो, लेकिन इसमें बने पाठ का प्रिण्ट सुन्दर तथा स्पष्ट होता है। इसी लिए अधिकांश प्रकाशन हाउस इसमें किताबें कम्पोज़ करना पसन्द करते हैं।
चाणक्य के निःशुल्क विकल्पों में वॉकमैन-चाणक्य (नॉन-यूनिकोड) तथा नित्यानन्द (यूनिकोड) शामिल हैं।
चाणक्य फॉण्ट की संरचना तकनीकी रूप से काफी जटिल है। इसे अन्य लिगेसी फॉण्टों की तरह बिना किसी औजार के सीधे टाइप नहीं किया जा सकता। इसे टाइप करने हेतु पृष्ठभूमि में कोई टाइपिंग औजार चालू होना चाहिये।
चाणक्य को हिन्दी के मानक इन्स्क्रिप्ट कीबोर्ड लेआउट द्वारा टाइप करने हेतु ई-पण्डित आइऍमई नामक निःशुल्क टाइपिंग औजार है। पुराने रेमिंगटन (टाइपराइटर) लेआउट द्वारा टाइप करने हेतु "४सी लिपिका" नामक मालिकाना सॉफ्टवेयर प्रयुक्त होता है।
वॉकमैन-चाणक्य चाणक्य जैसा दिखने वाला एक मुफ्त फॉण्ट है जो कि रेमिंगटन लेआउट द्वारा बिना किसी अलग टाइपिंग औजार के भी टाइप किया जा सकता है।
यूनिकोड तथा चाणक्य के मध्य परिवर्तन हेतु ई-पण्डित कन्वर्टर नामक परिवर्तक प्रयोग किया जा सकता है।
कालका रेल दुर्घटना
कालका मेल रेल दुर्घटना इस साल के सबसे बड़ी रेल दुर्घटनाओं में से एक है। यह दुर्घटना 10 जुलाई 2011 को उत्तरप्रदेश में कानपुर के निकट फतेहपुर के मालवा स्टेशन के पास हुई। इस दुर्घटना में कम से कम अस्सी लोगों की मौत हो गई है। जबकि साढ़े तीन सौ लोग घायल हो गए। इस रेल दुर्घटना में प्रशासनिक लापरवाही और प्रशासनिक उदासीनता के कई वाकये सामने आये। प्रधानमंत्री ने रेल मंत्रालय की ओर से मृतकों के परिजनों के लिए पांच-पांच लाख रुपये के मुआवजे की घोषणा कर दी। मगर, रेल राज्यमंत्री मुकुल राय अपनी जिम्मेदारी से बचते नजर आए।
कालका मेल
कालका मेल, भारतीय रेल द्वारा संचालित एक रेलगाड़ी है जो भारत के पूर्वी राज्य पश्चिम बंगाल की राजधानी कोलकाता के निकट स्थित हावड़ा को एक अन्य राज्य हरियाणा के पंचकुला में स्थित कालका, रेलवे स्टेशन से जोड़ती है, जो एक समय भारत की ग्रीष्मकालीन राजधानी शिमला, जाने वाली रेलवे लाइन का प्रारंभिक स्टेशन भी है। भारतीय रेल मंत्रालय ने 23 जनवरी 2021 को कालका मेल ट्रेन का नाम बदलकर नेताजी एक्सप्रेस कर दिया है।
कालका मेल (1 अप / 2 डाउन) सन 1866 में कलकत्ता और दिल्ली के बीच चलनी शुरु हुई और 1891 में इसे दिल्ली से लेकर कालका तक बढ़ाया गया। यह रेलगाड़ी मुख्य रूप से ब्रिटिश सिविल सेवकों को राजधानी कलकत्ता से ग्रीष्मकालीन राजधानी शिमला ले जाने के लिए चलाई गयी थी। "ईस्ट इंडियन रेलवे" ने एक जनवरी 1866 को हरी झंडी दिखाकर हावड़ा-कालका मेल को वन अप व टू डाउन नाम से शुरू किया था। तब हावड़ा-कालका मेल को कोलकाता से दिल्ली तक चलाया गया था। तब इस ट्रेन में अंग्रेजी हुकूमत के उच्च अधिकारी सफर करते थे। अन्य यात्रियों के लिए इस ट्रेन में यात्रा संभव नहीं थी। शिमला में गर्मी की छुट्टियां बिताने के लिए अंग्रेजों ने 1891 में रेलवे लाइन का विस्तार कर इसे कालका तक बढ़ाया। तब से यह ट्रेन गौरवमयी सेवा दे रही है। शुक्रवार 01 जनवरी 2016 को हावड़ा में कालका मेल के गौरवमयी 150 वर्ष पूरे होने जश्न मनाया गया। केक काटकर हावड़ा से ट्रेन को चलाया गया।
इसका संचालन ईस्ट इंडियन रेलवे कंपनी, द्वारा किया जाता था और इसका मूल नाम "ईस्ट इंडिया रेलवे मेल" था। इस रेलगाड़ी की संख्या अब हावड़ा से 12311 है और हावड़ा की ओर 12312 है। दरअसल, पूर्वी भारत में सबसे पहली ट्रेन 15 अगस्त १८५४ को चलाई गई। यह हावड़ा से पश्चिम बंगाल के ही हुगली तक की दूरी तय करती थी। इसके बाद रेलवे नेटवर्क को पूरब से पश्चिम की तरफ फैलाव देने की प्रक्रिया शुरू हुई। 1856 आते आते हावड़ा से दिल्ली के बीच रेलवे लाइन बिछ गई। उन दिनों ब्रिटिश शासन काल में अंग्रेज़ी हुकूमत की कलकत्ता स्थित राजधानी को गर्मी के दिनों में शिमला पहुचने और गर्मी ख़त्म होने पर वायसराय के साथ साथ पूरी राजधानी कलकत्ता वापस लाने के लिए यही ट्रेन एकमात्र साधन थी। वायसराय अपने वहां से सीधे ट्रेन के कोच तक पहुच सकें, इसके लिए होवर और कालका, दोनों ही स्टेशन पर "इंटरनल कैरेज" की व्यवस्था की गई थी। कालका में तो नहीं, पर हावड़ा में प्लेटफोर्म 8 और 9 के बीच आज भी यह सुविधा मौजूद है, अब इसका उपयोग आमलोग करते हैं। रेलवे के मुताबिक, कालका मेल का नाम नेताजी सुभाष चन्द्र बोस के साथ भी जुड़ा है। धनबाद और गया के बीच स्थित गोमो स्टेशन पर नेताजी इसी ट्रेन में 18 जनवरी,1941 को सवार होकर अंगरेजी हुकूमत की आँखों में धूल झोंककर गायब हो गए थे।
भारतीय फिल्म निर्देशक और लेखक सत्यजीत रे, ने अपनी एक लघु कहानी में कालका मेल को आधार बनाया है। “कालका मेल का रहस्य", नामक कहानी के तीन मुख्य पात्र इस रेलगाड़ी से कलकत्ता से दिल्ली और फिर कालका जाने के लिए सवार होते हैं। कहानी में एक हीरे की चोरी और एक अप्रकाशित पांडुलिपि भी शामिल है। कहानी पर एक रेडियो नाटक भी बनाया गया था। 10 जुलाई 2011 को उत्तर प्रदेश में कानपुर के निकट फतेहपुर के मलवां स्टेशन के पास दोपहर के समय इस रेलगाड़ी के 13 डिब्बे पटरी से उतर गये। इस दुर्घटना में कम से कम अस्सी लोगों की मौत हो गई है। जबकि साढ़े तीन सौ लोग घायल हो गए। प्रधानमंत्री ने रेल मंत्रालय की ओर से मृतकों के परिजनों के लिए पांच-पांच लाख रुपये के मुआवजे की घोषणा की।
कुचिंग की सुरंग
कुचिंग की सुरंग सुरंगों की एक प्रणाली, साइगॉन के 70 किमी उत्तर पश्चिम, वियतनाम है। इन सुरंगों के मूल लंबाई 200 किमी से अधिक था, लेकिन अब केवल 120 किमी संरक्षित कर रहे हैं। Vietcong वियतनाम युद्ध के दौरान इन सुरंगों का निर्माण किया। अस्पतालों, रसोई, बेडरूम, बैठक कमरे, इन सुरंगों में हथियारों थे। 1968 में, Vietcong इन सुरंगों से साइगॉन पर हमला किया। आज, कुचिंग के सुरंगों पर्यटकों के लिए एक गंतव्य है।
स्वामी विशुद्धानन्द
स्वामी विशुद्धानन्द रामकृष्ण मिशन के ८वें अध्यक्ष थे।
स्वामी विशुद्धानन्द जी महाराज जिस प्रकार सनातन धर्म के उच्च आध्यात्मिक ज्ञान के ज्वलन्त प्रतीक थे उसी प्रकार नक्षत्र विज्ञान, गन्धविज्ञान, वायुविज्ञान आदि उच्च विज्ञान के भी वे प्रामाणिक उदाहरण हैं। सूर्य रश्मियों के किरण द्वारा संसार के किसी भी कार्य की सृष्टि कर, उन्होंने तत्कालीन अनेक वैज्ञानिक, पत्रकार एवं विख्यात लोगों को दिखाया था, जिससे प्राचीन भारत में उच्चतम वैज्ञानिक ज्ञान का होना प्रमाणित होता है। साथ ही सनातन धर्म में प्रतिपादित सृष्टि सिद्धान्तों की सत्यता भी प्रमाणित होती है क्योंकि उसी ज्ञान के आधार पर स्वामी जी आत्म बल द्वारा एवं विज्ञान द्वारा भौतिक पदार्थों की रचना एवं अन्य आश्चर्यजनक विभूतियों को प्रत्यक्ष दिखाते थे, जो अभी भी वैज्ञानिकों के लिए अकल्पनीय हैं।
शिवप्रसाद सिंह
शिवप्रसाद सिंह (१९ अगस्त १९२८ - २८ सितम्बर १९९८) हिन्दी के साहित्यकार थे। उनका जन्म वाराणसी के जलालपुर में १९ अगस्त सन् १९२८ को हुआ था।
डॉ. शिवप्रसाद सिंह का जन्म 19 अगस्त, 1928 को बनारस के जलालपुर गांव में एक ज़मींदार परिवार में हुआ था। वे प्रायः अपने बाबा के जमींदारी वैभव की चर्चा किया करते; लेकिन उस वातावरण से असंपृक्त बिलकुल पृथक् संस्कारों में उनका विकास हुआ। उनके विकास में उनकी दादी मां, पिता और माँ का विशेष योगदान रहा, इस बात की चर्चा वे प्रायः करते थे। दादी माँ की अक्षुण्ण स्मृति अंत तक उन्हें रही और यह उसी का प्रभाव था कि उनकी पहली कहानी भी 'दादी मां' थी, जिससे हिन्दी कहानी को नया आयाम मिला। 'दादी मां' से नई कहानी का प्रवर्तन स्वीकार किया गया और यही नहीं, यही वह कहानी थी जिसे पहली आंचलिक कहानी होने का गौरव भी प्राप्त हुआ। तब तक रेणु का आंचलिकता के क्षेत्र में आविर्भाव नहीं हुआ था। बाद में डॉ. शिवप्रसाद सिंह ने अपनी कहानियों में आंचलिकता के जो प्रयोग किए वह प्रेमचंद और रेणु से पृथक् थे। एक प्रकार से दोनों के मध्य का मार्ग था; और यही कारण था कि उनकी कहानियां पाठकों को अधिक आकर्षित कर सकी थीं। इसे विडंबना कहा जा सकता है कि जिसकी रचनाओं को साहित्य की नई धारा के प्रवर्तन का श्रेय मिला हो, उसने किसी भी आंदोलन से अपने को नहीं जोड़ा। वे स्वतंत्र एवं अपने ढंग के लेखन में व्यस्त रहे और शायद इसीलिए वे कालजयी कहानियां और उपन्यास लिख सके।
शिक्षा 1949 में उदय प्रताप कॉलेज से इंटरमीडिएट कर शिवप्रसाद जी ने 1951 में बनारस हिन्दू विश्वविद्यालय से बी.ए. और 1953 में हिन्दी में प्रथम श्रेणी में प्रथम एम॰ए॰ किया था। स्वर्ण पदक विजेता डॉ. शिवप्रसाद सिंह ने एम॰ए॰ में 'कीर्तिलता और अवहट्ठ भाषा' पर जो लघु शोध प्रबंध प्रस्तुत किया, उसकी प्रशंसा राहुल सांकृत्यायन और डॉ. हजारी प्रसाद द्विवेदी ने की थी। हालांकि वे द्विवेदी जी के प्रारंभ से ही प्रिय शिष्यों में थे, किन्तु उसके पश्चात् द्विवेदी जी का विशेष प्यार उन्हें मिलने लगा। द्विवेदी जी के निर्देशन में उन्होंने 'सूर पूर्व ब्रजभाषा और उसका साहित्य' विषय पर शोध संपन्न किया, जो अपने प्रकार का उत्कृष्ट और मौलिक कार्य था।
ध्रुवमत्स्य तारामंडल
लघुसप्तर्षि (छोटे सप्तर्षि) या ध्रुवमत्स्य या अरसा माइनर एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। ध्रुवमत्स्य तारामंडल खगोलीय गोले के उत्तरी भाग में स्थित है। ध्रुव तारा भी आकाश में इसी तारामंडल के क्षेत्र में नज़र आती है।
अंग्रेज़ी में ध्रुवमत्स्य तारामंडल को "अरसा माइनर कॉन्स्टॅलेशन" (Ursa Minor constellation), "लिट्ल बेअर कॉन्स्टॅलेशन" (Little Bear constellation) या "लिट्ल डिप्पर" (Little Dipper) कहा जाता है।
ध्रुवमत्स्य तारामंडल में 23 तारे हैं जिन्हें बायर नाम दिए जा चुके हैं। इनमें से एक के इर्द-गिर्द ग़ैर-सौरीय ग्रह परिक्रमा करता हुआ पाया गया है। इस तारामंडल के कुछ ख़ास तारे और उनका चमकीलापन (सापेक्ष कान्तिमान) इस प्रकार हैं -
ईस्ट इंडियन रेलवे कंपनी
ईस्ट इंडियन रेलवे कंपनी, बाद में जिसका नाम बदलकर ईस्ट इंडियन रेलवे कर दिया गया, को भारत के उत्तर और पूर्वी भागों में रेलवे की शुरुआत करने का श्रेय जाता है, जबकि ग्रेट इंडियन पेनिनसुला रेलवे, साउथ इंडियन रेलवे, सेंट्रल इंडिया रेलवे और नॉर्थ-वेस्टर्न रेलवे नामक कंपनियाँ भारत के अन्य भागों में रेलवे का संचालित करती थीं। कंपनी को 1 जून 1845 को लंदन में चालीस लाख पाउंड की पूंजी के साथ स्थापित किया गया था।
मीम
मीम (अंग्रेजी: Meme), एक विचार, व्यवहार, या शैली है जो किसी संस्कृति के भीतर एक व्यक्ति से दूसरे व्यक्ति को अंतरित होता है। जहाँ एक जीन जैविक जानकारियों को संचारित करता है वहीं एक मीम, विचारों और मान्यताओं की जानकारी को संचारित करने का काम करता है।  मीम एक सैद्धांतिक इकाई है जो सांस्कृतिक विचारों, प्रतीकों या मान्यताओं आदि को लेखन, भाषण, रिवाजों या अन्य किसी अनुकरण योग्य घटना के माध्यम से एक मस्तिष्क से दूसरे मस्तिष्क में पहँचाने का काम करती है। मीम की अवधारणा के समर्थक इन्हें अनुवांशिक इकाई जीन का सांस्कृतिक समकक्ष मानते हैं, जो स्वयं की प्रतिकृति बनाते हैं, उत्परिवर्तित होते हैं और चयनात्मक दबाव के विरुद्ध प्रतिक्रिया करते हैं।  "मीम" शब्द प्राचीन यूनानी शब्द μίμημα; मीमेमा का संक्षिप्त रूप है जिसका अर्थ हिन्दी में नकल करना या नकल उतारना होता है। इस शब्द को गढ़ने और पहली बार प्रयोग करने का श्रेय ब्रिटिश विकासवादी जीवविज्ञानी रिचर्ड डॉकिंस को जाता है जिन्होने 1976 में अपनी पुस्तक "द सेल्फिश जीन" (यह स्वार्थी जीन) में इसका प्रयोग किया था। इस शब्द को जीन शब्द को आधार बना कर गढ़ा गया था और इस शब्द को एक अवधारणा के रूप में प्रयोग कर उन्होने विचारों और सांस्कृतिक घटनाओं के प्रसार को विकासवादी सिद्धांतों के जरिए समझाने की कोशिश की थी। पुस्तक में मीम के उदाहरण के रूप में गीत, वाक्यांश, फैशन और मेहराब निर्माण की प्रौद्योगिकी शामिल है।
मीम के विचार के समर्थकों का कहना है कि मीम जैविक विकास के अनुरूप, प्राकृतिक चयन द्वारा विकसित हो सकता है। मीम इसे भिन्नता, उत्परिवर्तन, प्रतियोगिता और विरासत की प्रक्रिया के माध्यम से करते हैं, जिनमें से प्रत्येक किसी मीम की प्रजनन सफलता को प्रभावित करती है।
मीम अपने पोषक के व्यवहार के माध्यम से फैलते है जिसे वो स्वयं अपने पोषक में उत्पन्न करते हैं। कम व्यवहृत मीम विलुप्त हो जाते हैं, जबकि दूसरे बच सकते हैं, संचारित हो सकते हैं और और उत्परिवर्तित (रूप बदलना)(अच्छे या बुरे के लिए) हो सकते हैं। जो मीम स्वयं की प्रतिकृति बना सकते हैं इस दौड़ में सफल रहते हैं। कुछ मीम प्रभावी ढंग से स्वयं की प्रतिकृति बनाने में सफल रहते हैं जबकि उनका ऐसा करना उनके पोषक के कल्याण के लिए हानिकारक साबित हो सकता है। मीमों के अध्ययन के क्षेत्र को मीमेटिक्स कहा जाता है जिसकी शुरुआत 1990 के दशक में एक विकासवादी मॉडल के संदर्भ में अवधारणाओं और मीमों के संचरण का पता लगाने के लिए हुई थी। विभिन्न आलोचकों ने इस धारणा कि मीमों का अनुभवाश्रित परीक्षण किया जा सकता है को चुनौती दी है। तथापि न्यूरोइमेजिंग में हुआ विकास अनुभवजन्य अध्ययन को संभव बना सकता है।
भारतीय प्रौद्योगिकी संस्थान, रोपड़
भारतीय प्रौद्योगिकी संस्थान, रोपड़ मानव संसाधन विकास मंत्रालय, भारत सरकार द्वारा स्थापित संस्थान है। संस्थान का पहला सत्र सन २००८ में शरू हुआ। संस्थान पंजाब के रूपनगर जिले में स्थित है। संस्थान अभी अस्थाई कैम्पस में चल रहा है। सन २०१३ तक संस्थान अपने स्थाई कैम्पस में स्थानांतरित हो जाएगा।
संस्थान निम्नलिखित शिक्षण क्षेत्र में बैचलर ऑफ टेक्नोलॉजी (बी.टेक्) पाठ्यक्रम प्रदान करता हैः
इन कार्यक्रमों को आठ सेमेस्टरों में बांटा गया है तथा प्रत्येक वर्ष आई आई टी संयुक्त प्रवेश परीक्षा के माध्यम से चुने गए चालीस विद्यार्थियों को प्रत्येक शाखा में प्रवेश दिया जाता है।
भारतीय प्रौद्योगिकी संस्थान, हैदराबाद
भारतीय प्रौद्योगिकी संस्थान, हैदराबाद मानव संसाधन विकास मंत्रालय, भारत सरकार द्वारा स्थापित संस्थान है। संस्थान का पहला सत्र सन २००८ में शरू हुआ। संस्थान तेलंगाना के मेदक जिले में स्थित है। संस्थान अभी अस्थाई कैम्पस में चल रहा है। सन २०१२ तक संस्थान अपने स्थाई कैम्पस में स्थानांतरित हो जाएगा।
संस्थान की स्थापना २००८ में हुई।
भारतीय प्रौद्योगिकी संस्थान भुवनेश्वर
भारतीय प्रौद्योगिकी संस्थान भुवनेश्वर मानव संसाधन विकास मंत्रालय, भारत सरकार द्वारा स्थापित संस्थान है। संस्थान का पहला सत्र सन २००८ में शरू हुआ। संस्थान ओडिशा की राजधानी भुवनेश्वर में स्थित है। संस्थान अभी अस्थाई कैम्पस में चल रहा है। सन २०१२ तक संस्थान अपने स्थाई कैम्पस में स्थानांतरित हो जाएगा।
इस संस्थान में बी टेक, एम टेक, तथा पी-एच डी के लिये छात्रों की भर्ती की जाती है।
राष्ट्रीय प्रौद्योगिकी संस्थान,मेघालय
राष्ट्रीय प्रौद्योगिकी संस्थान, मेघालय की राजधानी शिलांग स्थित भारत का एक प्रमुख तकनीकी संस्थान है। इसका आरम्भ सन २०१० में हुआ था। अस्थाई रूप से संस्थान की कक्षाएं सरदार बल्लभभाई राष्ट्रीय प्रौद्योगिकी संस्थान, सूरत में चल रही हैं।  यह संस्थान भारत के ३२ एनआईटी संस्थानों में से एक है, जिसे भारत सरकार के मानव संसाधन विकास मंत्रालय से वित्त पोषण सहायता के साथ राष्ट्रीय महत्व के संस्थानों के रूप में स्थापित किया गया है।
संस्थान मानव संसाधन विकास मंत्रालय द्वारा 2010 में एनआईटी अधिनियम द्वारा स्थापित किया गया था। चेरापूंजी (सोहरा) में एनआईटी मेघालय की आधारशिला अक्टूबर 2012 में आईटी और मानव संसाधन विकास मंत्री कपिल सिब्बल ने रखी थी।
एनआईटी मेघालय को २०१९ के राष्ट्रीय संस्थागत रैंकिंग फ्रेमवर्क (एनआईआरएफ) इंजीनियरिंग रैंकिंग में 67 वें स्थान पर रखा गया था।.
राष्ट्रीय प्रौद्योगिकी संस्थान, वारांगल
राष्ट्रीय तकनीकी संस्थान, वारांगल, आंध्र प्रदेश की स्थापना १९५९ में की गई थी और १० सितम्बर २००२ को इसे राष्‍ट्रीय प्रौद्योगिकी संस्थान, वारंगल को राष्ट्रीय प्रौद्योगिकी संस्थान का दर्जा दिया गया था। यह संस्थान, क्षेत्रीय इंजीनियरी कालेजों की श्रृंखला में प्रथम था। संस्थान इंजीनियरी, विज्ञान और मानविकी की सभी शाखाओं में ८ अवर स्नातक कार्यक्रम, स्नातकोतर कार्यक्रम तथा पीएच डी कार्यक्रम संचालित करता है। संस्थान का केन्द्रीय पुस्तकालय, आन्ध्र प्रदेश राज्य के तकनीकी पुस्तकालय में से सबसे उत्तम माना जाता है। संस्थान के परिसर को नेटवर्क से जोड़ा गया है और सभी स्टाफ और विद्यार्थियों के लिए इंटरनेट सुविधाएं उपलब्ध हैं। सभी विद्यार्थियों और स्टाफ के अधिकतर सदस्यों को परिसर में आवासीय सुविधाएं प्रदान की जाती हैं।
यूरोपीय अंतरिक्ष अभिकरण
यूरोपीय अंतरिक्ष अभिकरण (European Space Agency या ESA; ASE; ) 22 सदस्य देशों का अंतर सरकारी संघठन है जिसका उद्देश्य अंतरिक्ष अन्वेषण है। इसकी स्थापना 1975 में पेरिस में मुख्यालय स्थापित करने के साथ हुई। वर्ष 2018 के अनुसार ईसा के विश्वभर में सदस्यों की संख्ह्या 2200 के लगभग है। वर्ष 2021 के अनुसार ईसा का वार्षिक बजट €6.5 करोड़ है।
अक्षर कोडन
अक्षर कूटन या संप्रतीक कूटन (character encoding) के अन्तर्गत किसी लेखन पद्धति में प्रयुक्त सभी अक्षरों एवं प्रतीकों के लिये अलग-अलग संख्याएँ निर्धारित कर दी जाती हैं। उदाहरण के लिये आस्की (ASCII) में लैटिन अक्षर A को निरूपित करने के लिये संख्या 65 निर्धारित की गयी है; B के लिये 66, C के लिये 67 आदि। इन्हीं संख्याओं को 'कूट' या 'संप्रतीक कूट' कहा जाता है। कम्प्युटर के अन्दर किसी टेक्स्ट को सहेजने या निरुपित करने के लिये इन्हीं संख्याओं का प्रयोग होता है।
मोर्स कोड, आस्की और नवीनतम यूनिकोड, 'अक्षर कूटन' के कुछ प्रकार हैं।
'अक्षर कूटन' के स्थान पर 'संप्रतीक सेट', 'संप्रतीक मैप' और 'कूट पृष्ट' आदि शब्दों का प्रयोग भी किया जाता है। कभी-कभी 'अक्षर कूटन' से सीमित अर्थ लगाया जाता है। यूनिकोड के आने के बाद पुराने अक्षर कोडिंग को 'लिगेसी कोडिंग' कहा जाने लगा है। देवनागरी के लिये कृतिदेव, सुशा, चाणक्य आदि पुराने कोडिंग प्रयोग होते थे।
रूसी संघीय अंतरिक्ष अभिकरण
रूसी संघीय अंतरिक्ष अभिकरण या रशियन फेडरल स्पेस एजेंसी रूस का सरकारी अंतरिक्ष अभिकरण है जो की रूस में अंतरिक्ष से जुड़ी गतिविधियाँ संचालित करता है। इसे रॉसकॉसमॉस के नाम से भी जाना जाता है। रॉसकॉसमॉस का मुख्यालय मास्को में स्थित है। मुख्य मिशन नियंत्रण केंद्र कोरोलेव में है एवं कॉसमोनौट प्रशिक्षण केंद्र स्टार सिटी में स्थित है। कजाकस्तान स्थित बायकोनूर कॉसमोड्रोम में मानवीय एवं अमानवीय दोनों प्रकार की प्रक्षेपण सुविधा उपलब्ध है। उत्तरी रूस स्थित प्लेस्टेक कॉसमोड्रोम से ज्यादातर अमानवीय उड़ानों को संचालित किया जाता है। अन्तर्राष्ट्रीय अन्तरिक्ष स्टेशन में इस संगठन का महत्वपूर्ण योगदान है। सोयूज़ रॉकेट एवं प्रोटॉन रॉकेट प्रमुख प्रक्षेपण यान हैं।
चीनी राष्ट्रीय अंतरिक्ष प्रशासन
चीनी राष्ट्रीय अंतरिक्ष प्रशासन या चाइना नेशनल स्पेस एडमिनिसट्रेशन (सी एन एस ए) चीन की सरकारी अंतरिक्ष संस्था है जो की देश में अंतरिक्ष कार्यक्रमों का संचालन एवं विकास करती है। इसके वर्तमान स्वरूप का गठन सन १९९३ में हुआ था। इस संस्था की सबसे बड़ी उपलब्धि मानव को अंतरिक्ष में भेजना है। अक्टूबर 2003 में शेनजोऊ 5 स्पेसफ्लाइट द्वारा पहली बार चीनी अंतरिक्ष यात्री यांग लिवेई को अंतरिक्ष में भेजा गया इसी के साथ सोवियत संघ और अमेरिका के बाद अंतरिक्ष में मानव भेजने वाला चीन तीसरा राष्ट्र बना।
2013 के अनुसार, दस चीनी अंतरिश में जा चुके हैं:
विवेकानन्द नीडम्
विवेकानन्द नीडम् ग्वालियर स्थित एक अत्यन्त मनोरम, शान्त स्थान है, जो ग्वालियर रेलवे स्टेशन से लगभग ४ किलोमीटर दूर हरिशंकरपुरम् के पीछे, एक सुरम्य पहाड़ी पर स्थित है। यहाँ प्रातः से रात्रि तक, विभिन्न सुनियोजित कार्यक्रमों के माध्यम से आश्रम जीवन से परिचित कराने का उपक्रम संपन्न होता है। दैनिक व्यक्तिगत एवं सार्वजनिक जीवन की कठोरता और आपाधापी से उत्पन्न तनावों से विश्रांति पाने हेतु प्रशिक्षण सत्र यहाँ परिचालित किये जाते हैं।
नीडम् के लगभग ३ एकड़ परिसर में, विभिन्न प्रजातियों के ८००० पौधों का रोपण किया गया है। अंभोद एक पेयजल जलागार है, जिसके माध्यम से सम्पूर्ण नीडम परिसर में शुद्ध एवं स्वादिष्ट पेयजल की आपूर्ति की जाती है।
स्वामी विवेकानन्द जी के आदर्शों से प्रेरणा प्राप्त कर यह केन्द्र ग्वालियर ही नहीं अपितु ग्वालियर के बाहर जाकर भी समाजसेवा के विभिन्न महत्वपूर्ण कार्यों में अपना योगदान देता आ रहा है, जिसमें प्राकृतिक चिकित्सा, योग, ध्यान एवं अध्यात्म भी सम्मिलित है। मनुष्य का शारीरिक, मानसिक एवं आत्मिक विकास विवेकानन्द केन्द्र, ग्वालियर का मुख्य ध्येय है। इसी दृष्टि से वर्ष १९९५ में विवेकानन्द नीडम् की स्थापना की गई जो प्राकृतिक पहाड़ी पर नीरव, शान्त वातावरण में स्थापित सादगीपूर्ण, तनावरहित, प्रदूषणरहित, मनोहारी एवं सुरम्य वातावरण देने वाला एक सुप्रसिद्ध स्थान है।
केन्द्र द्वारा हर आयु वर्ग के लोंगोंके लिये विभिन्न सेवा गतिविधियों का नियमित आयोजन किया जाता है। यथा - वालक-वालिकाओं के लिये "आवासीय व्यक्तित्व विकास शिविर", युवाओं के लिये "युवा प्रेरणा शिविर", प्रौढ़जनों के लिये "आध्यात्मिक साधना शिविर", शिशु संस्कार वर्ग, आरोग्य सेवा इत्यादि। केन्द्र की मान्यता है कि उपरोक्त कार्यक्रमों के माध्यम से व्यक्ति की सुप्त प्रतिभा जागृत करना संभव है।
बच्चन सिंह
बच्चन सिंह (जन्म: 2 जुलाई 1919 जौनपुर, मृत्यु: 5 अप्रैल 2008 वाराणसी) एक हिन्दी साहित्यकार, आलोचक एवं इतिहासकार थे। हिन्दी साहित्य में बच्चन सिंह की ख्याति सैद्धान्तिक लेखन के क्षेत्र में असंदिग्ध है।
बच्चन सिंह का जन्म 2 जुलाई 1919 को उत्तर प्रदेश के जौनपुर जिले के भदवार ग्राम में हुआ था। उन्होंने उदय प्रताप कॉलेज तथा काशी हिन्दू विश्वविद्यालय, वाराणसी से शिक्षा प्राप्त की। विभिन्न विश्वविद्यालयों में अध्यापन किया। नागरी प्रचारिणी सभा, वाराणसी की प्रबन्ध समिति के पूर्व सदस्य एवं पदाधिकारी रहे। नागरी प्रचारिणी पत्रिका का लगभग एक दशक तक अवैतनिक सम्पादन भी किया। वाराणसी में 5 अप्रैल 2008 को पक्षाघात से उनका देहान्त हो गया।इसके अतिरिक्त शहीद क्रान्तिकारियों के जीवन पर आधारित उनके ये उपन्यास भी काफी लोकप्रिय हुए: फाँसी से पूर्व (रामप्रसाद बिस्मिल पर), शहीद-ए-आजम (भगत सिंह पर), शहादत (चन्द्रशेखर आजाद पर)।
संकर बीज
कृषि के सन्दर्भ में संकर बीज (hybrid seed) वे बीज कहलाते हैं जो दो या अधिक पौधों के संकरण (क्रास पालीनेशन) द्वारा उत्पन्न होते हैं। संकरण की प्रक्रिया अत्यंत नियंत्रित व विशिष्ट होती है।
ज़ागान
ज़ागान, पश्चिमी पोलैंड में एक शहर है। यह शहर बोबर नदी के किनारे स्थित है। २००४ के जनगणना के अनुसार यहाँ की आबादी २६६६५ है। यह शहर ज़ागान प्रदेश की राजधानी है।
अडोल्फ़ एन्ग्लेर (१८४४-१९३०)रेंहोल्ड रोएहृच्त (१८४२-१९०५)वोल्फगांग सामुएल (जन्म १९३५)लुकस्ज़ गर्गुलअ (जन्म १९८१)
दुन्स, स्कॉटलैंड नेत्फेन, जर्मनी ओरत्रंद, जर्मनी तेल्तो, जर्मनी
संकल्प (संस्था)
संकल्प एक अशासकीय संस्था है। इसकी स्थापना सन् १९८६ मे उन छात्रों को प्रोत्साहित करने के लिए किया गया, जो प्राशासनिक सेवायों की तैयारी करते है। संस्था कोचिंग, ट्रेनिंग और जानकारी ऐसे छात्रों को देता है। संस्था मानती है, कि जमीनी स्तर पर सरकारी नीतियों को पालन करने की जिम्मेदारी प्रशासनिक अधिकारियों पर होती है। इसलिए यह परिकल्पना की गयी कि ऐसे प्राशानिक अधिकारी तैयार हों जो कि राष्ट्र के लिए समर्पित हों, ईमानदार, जिम्मेदार एवं सामाजिक-वचनबद्धता पूरा करने वालें हो - इसी लक्ष्य को प्राप्त करने के लिए संकल्प की स्थापना की गई थी।
अक्षर भारती
अक्षर भारती एक स्वयंसेवी संस्था है। इसकी स्थापना अप्रैल २००७ मई ५-१५ वर्ष के आयु के वंचित वर्ग के बच्चें तक शिक्षा पहुंचाने के मिशन से इस संस्था का स्थापना किया गया। इसके लिए दूर-दराज के गाँवो मे पुस्तकालय की स्थापना की है। २०२० तक सशक्त भारत के निर्माण के लक्ष्य को पाने मे यह संस्था अपना रचनात्मक सहयोग दे रही है। पुस्कालय का स्थापना इस विचार से किया गया कि जब उसे पढने की जरुरत पढे तो वो पढ़ सकें।
गूगल+
गूगल+ (इसको 'गूगल प्लस' बोलते हैं और संक्षेप में G+ लिखते हैं) गूगल की सामाजिक नेटवर्किंग सेवा है। यह सेवा २८ जून २०११ को आरम्भ हुई और शुरुवात में केवल आमंत्रण पर सदस्यता दी गयी। और अब ये सभी के लिए उपलब्ध
= गूगल+ की सुविधाएँ =
इजरायल अंतरिक्ष अभिकरण
इजरायल अंतरिक्ष अभिकरण या इजरायल स्पेस एजेंसी इजरायल की सरकारी संस्था है जो देश में अंतरिक्ष शोध से सम्बंधित गतिविधियों का संचालन करती है| इसकी स्थापना सन १९८३ में हुई थी| शावित इजरायल का प्रमुख प्रक्षेपण यान है| इजरायल दुनिया का सबसे छोटा देश है जिसके पास स्वदेशी प्रक्षेपण क्षमताएं हैं|
भारतीय पेड़ों पौधों तथा फूलों के नामों की बहुभाषी सूची
भारत एक विशाल देश है जिसमें बहुत सी भाषाएँ बोली जातीं हैं। भारत में पाए जाने वाले पेड़-पौधों एवं फूलों के नाम भी अलग-अलग भाषाओं एवं क्षेत्रों में अलग-अलग हैं। नीचे की सूची में भारत की प्रमुख भाषाओं में विभिन्न पेड़ों, पौधों एवं फूलों के नाम दिए गए हैं-12,369,874,563,201÷tan h-1(E
गूगल.ऑर्ग
गूगल.ऑर्ग (google.org) गूगल द्वारा निर्मित एक लोकोपकारी परियोजना है जो जनवरी २००८ में प्रारम्भ की गई थी। इस परियोजना का उद्देश्य निर्धनता उनमूलन और वहनीय विकास का समर्थन करना है। वहनीय विकास के लिए नवीनीकरणीय ऊर्जा स्रोतों के अनुसन्धान पर निवेश किया जाएगा। गूगल ने जनवरी २००८ में निवेश और सब्सिडी पर ७.५ करोड़ डॉलर दिए थे। इस परियोजन के लिए फ़ण्डिंग गूगल के ३० लाख शेयरों से आती है जो गूगल आईपीओ द्वरा वितरित किए जाते हैं। जनवरी २००८ में इन शेयरों का कुल मूल्य १ अरब डॉलर था।
गूगल अपनी वार्षिक कमाई का १% इस परियोजना को देने पर वचनबद्ध है।
इस संस्थापन की पाँच बड़ी परियोजनाएँ हैं:
देशबंधु गुप्ता
लाला देशबंधु गुप्ता भारत के स्वतन्त्रता संग्राम सेनानी एवं पत्रकार थे। उन्होंने लाला लाजपत राय के समाचार पत्र वंदेमातरम में संपादक के रूप में सहयोग दिया। गुप्ता ने बाल गंगाधर तिलक के लेखों से प्रभावित होकर अपना जीवन स्वतंत्रता आंदोलन के लिए समर्पित किया। साइमन कमीशन के दिल्ली पहुंचने पर उसका विरोध किया। वे अनेक बार जेल भी गए। लालाजी संविधान सभा के विशिष्ट सदस्य थे।
उनका जन्म पानीपत में हुआ था, लेकिन उनकी कर्मभूमि दिल्ली रही। देश के विभाजन के समय लाला जी ने दिल्ली और आस-पास के क्षेत्रों में साम्प्रदायिक सदभाव बनाये रखने में महत्वपूर्ण भूमिका निभाई। दुर्भाग्य से 1951 में कलकत्ता जाते समय विमान दुर्घटना में उनका निधन हो गया।
ग्रेट इंडियन पेनिनसुला रेलवे
ग्रेट इंडियन पेनिनसुला रेलवे (हिन्दी अनुवाद: विशाल भारतीय प्रायद्वीप रेल), जिसे वर्तमान में भारतीय मध्य रेल के नाम से जाना जाता है और जिसका मुख्यालय बंबई (अब मुंबई) के बोरी बंदर (बाद में, विक्टोरिया टर्मिनस और वर्तमान में छत्रपति शिवाजी टर्मिनस) में था। ग्रेट इंडियन पेनिनसुला रेलवे का गठन 1 अगस्त 1849 को ब्रिटिश संसद के एक अधिनियम द्वारा, 50,000 पाउंड की शेयर पूंजी के साथ किया गया था। 17 अगस्त 1849 को इसने ईस्ट इंडिया कंपनी के साथ एक 56 किमी लंबी प्रयोगात्मक लाइन के निर्माण और संचालन के लिए एक औपचारिक अनुबंध किया, जिसके अंतर्गत बंबई को खानदेश, बेरार तथा अन्य प्रेसीडेंसियों के साथ जोड़ने के लिए एक ट्रंक लाइन बिछाई जानी थी। इस काम के लिए ईस्ट इंडिया कंपनी के निदेशक न्यायालय ने जेम्स जे बर्कली को मुख्य आवासीय अभियंता तथा उनके सहायकों के रूप में सी बी कार और आर डब्ल्यू ग्राहम को नियुक्त किया। 1 जुलाई 1925 को इसके प्रबंधन को सरकार ने अपने हाथों में ले लिया। 5 नवम्बर 1951 को इसे मध्य रेल के रूप में निगमित किया गया।
16 अप्रैल 1853 को 3:35 बजे ग्रेट इंडियन पेनिनसुला रेलवे की पहली रेलगाड़ी बंबई (अब मुम्बई) के बोरी बंदर से थाने (अब ठाणे) जाने के लिए रवाना हुई। रेलगाड़ी को इस 21 मील (33.8 किमी) के सफर को तय करने में 57 मिनट का समय लगा। 14 डिब्बों वाली इस रेलगाड़ी जिनमें 400 यात्री सवार थे को, तीन लोकोमोटिव जिनका नाम "सुल्तान", "सिंध" और "साहिब" था, खींच रहे थे।
इस रेल लाइन के विस्तार के अगले चरण में थाने से कल्यान (अब कल्याण) के बीच का हिस्सा 1 मई 1854 को यातायात के लिए खोला गया। भारत का पहले रेल पुल जो ठाणे कोल (ठाणे क्रीक) पर स्थित है सन 1854 में बन कर तैयार हुआ था। इस हिस्से का निर्माण कार्य दुष्कर था क्योंकि इसमें कोल के ऊपर से एक द्विमार्गी पुल और दो सुरंगों का निर्माण शामिल था।
12 मई 1856 को लाइन का विस्तार कर इसे खोपोली बरास्ता पलसधरी तक बढ़ाया गया और 12 जून 1858 को इसके खंडाला-पूना (अब पुणे) खंड को यातायात के लिए खोला गया। पलसधरी–खंडाला खंड में भोर घाट का कठिन मोड़ शामिल था और इसके निर्माण में पाँच साल का समय लगा। इस दौरान 21 किमी के निर्माणाधीन खंड का सफर खोपोली गांव से होकर पालकियों, टट्टुओं और बैलगाडियों से पूरा किया जाता था।
रेल लाइन का कसारा खंड 1 जनवरी 1861 को और थाल घाट से लेकर इगतपुरी के ढलवां खंड को 1 जनवरी 1865 को खोला गया। इस प्रकार सह्याद्री को पूरी तरह पार करने में सफलता मिली।
दक्षिण पूर्व की मुख्य लाइन का विस्तार भोर घाट से आगे पूना, शोलापुर और रायचूर तक किया गया जहां, इसे मद्रास रेलवे से जोड़ा गया। 1868 में रेलमार्ग 888 किमी लंबा था जो 1870 में बढ़ कर 2388 किमी हो गया।
कल्याण से आगे, उत्तर-पूर्व मुख्य लाइन को थाल घाट से नसीराबाद के पास स्थित भुसावल तक बढ़ाया गया। भुसावल से आगे लाइन को दो मार्गों में बांटा गया जिनमें से एक कपास की खेती के लिए मशहूर अमरावती जिले से गुजर कर नागपुर तक जाती थी, जबकि दूसरी लाइन जबलपुर तक जाती थी जहाँ इसे 1867 में खुली ईस्ट इंडियन रेलवे की इलाहाबाद-जबलपुर शाखा लाइन से जोड़ा गया और इस प्रकार बम्बई से सीधे कलकत्ता की यात्रा करना संभव हो गया। इस मार्ग को आधिकारिक तौर पर 7 मार्च 1870 को खोला गया था और यह फ्रांसीसी लेखक जूल्स वर्न की पुस्तक "अराउंड द वर्ल्ड इन एटी डेज़" के लिए प्रेरणास्त्रोत बनी।
उद्घाटन समारोह में वायसराय लॉर्ड मेयो ने कहा कि "यह वांछनीय है, यदि संभव हो तो, जल्द से जल्द एक समान प्रणाली के अंतर्गत पूरे देश में रेल लाइनों का जाल बिछा दिया जाना चाहिए"।
पिंपरी-चिंचवड
पिंपरी-चिंचवड (Pimpri-Chinchwad) भारत के महाराष्ट्र राज्य के पुणे ज़िले में स्थित एक नगर व नगर परिषद है। यह पुणे के महानगर क्षेत्र का भाग है। पिंपरी-चिंचवड असल में दो नगरों - पिंपरी और चिंचवड - मिलाकर बना है, जो एक ही नगरपालिका (पिंपरी-चिंचवड नगर निगम) के अंतर्गत आते हैं। यह पुणे के उत्तर-पश्चिम में स्थित है और पुणे शहर से पुराने पुणे-मुंबई राजमार्ग के द्वारा जुड़ा है।
भारत की 2011 जनगणना के अनुसार इस नगर की जनसंख्या 1729320 है, जिसमें पुरुषों की संख्या 9.45 लाख और महिलाओं की संख्या 7.83 लाख है। पिंपरी-चिचवड की साक्षरता दर 87.19% है जो भारत की राष्ट्रीय साक्षरता दर 74.04% से अधिक है। पिंपरी-चिचवड की 14% जनसंख्या 6 वर्ष से कम आयु के बच्चों की है। यहां की मुख्य भाषा मराठी है लेकिन हिंदी सभी लोग समझते और बोलते हैं। यहाँ की जनसंख्या में पाकिस्तान से विस्थापित हुए सिंधियों का भी समावेश है जिन्हें देश के बंटवारे के बाद यहाँ बसाया गया था।
महर्षि अत्रि
ऋषि अत्री एक महान ऋषि हुए भारतीय हिंदु ऋषि मुनियों की श्रेणी में मुनि अत्री के महान दृष्टा के रूप में जाने जाते हैं।
पाकिस्तान द्वारा प्रायोजित आतंक
पाकिस्तान के सभी पड़ोसी देशों तथा अमेरिका , ब्रिटेन, रूस आदि पश्चिमी देशों का यह आरोप रहा है कि पाकिस्तान प्रत्यक्ष या परोक्ष रूप से विभिन्न आतंकी कार्यवाइयों में लिप्त रहा है। सन २०११ में ओसामा बिन लादेन के पाकिस्तान की राजधानी के पास अमेरिका द्वारा मारे जाने पर यह आरोप पुष्ट हुआ है। इसे 'आतंकियों का स्वर्ग' कहा जाता है और संसार का सर्वाधिक ख़तरनाक देश माना जाता है। प्रमुख इस्लामी आतंकी संस्थाएँ जैसे लश्कर-ए-तैयबा, लश्कर-ए-ओमर, जैश-ए-मोहम्मद, हरकतुल मुजाहिद्दीन, सिपाह-ए-सहाबा, हिज़्बुल मुजाहिदीन आदि सब के सब पाकिस्तान में रहकर अपनी आतंकी गतिबिधियाँ चलाते हैं। कई मामलों में आईएसआई से इन्हें सक्रिय प्रशिक्षण एवं अन्य सहयोग मिलते हैं।
यदि 11 सितंबर 2001 को अमेरिका में वह आतंकवादी घटना घटित नहीं होती तो पाकिस्तान की इंटर सर्विसेज इंटेलिजेंस (आई.एस.आई.) समर्थित अलकायदा आतंकवादियों का प्रभाव बढ़ना जारी रहता। इस विकास को किसी निश्चित सीमा में बाँधना कठिन होगा। बस, यह अनुमान लगाया जा सकता है कि यदि इसे कुछ और वर्षों तक नियंत्रित नहीं किया जाता तो उसमें इनमें से कोई या सभी क्षमताएँ विकसित हो सकती थीं-